Kesäseminaari 2012: Työläisurheilusta työpaikkaliikuntaan | Työväen historian ja perinteen tutkimuksen seura – The Finnish Society for Labour History
TYÖLÄISURHEILUSTA TYÖPAIKKALIIKUNTAAN
27.–28.8.2012, Työväenmuseo Werstas, Tampere
Tämä vuosi on suurten urheilutapahtumien vuosi. Lontoon olympiakisat ja jalkapallon EM-kisat sekä jääkiekon MM-kisat ja yleisurheilun EM-kisat Helsingissä saavat ihmiset jälleen innostumaan urheilusta ja toivottavasti myös omasta liikkumisestaan. THPTS:n kesäseminaarin teemana on tänä vuonna liikunta ja urheilu aina 1900-luvun alkuvuosikymmenien työläisurheilusta nykypäivän työpaikkaliikuntaan.
Urheilu ja liikunta koskettavat useimpien elämää tavalla tai toisella. Osallistumme seurojen liikuntatarjontaan tai treenaamme yksilöllisesti. Joillekin työpaikkaliikunta saattaa olla tärkeä osa kunnon ylläpitoa mutta myös henkisen virkistäytymisen ja yhteisöllisyyden muoto. Toisaalta työttömyys ja työn teettämisen uudet muodot johtavat siihen, että yhteiskunta jakaantuu tässäkin kohden niihin, joille työnantaja tarjoaa liikuntamahdollisuuksia ja niihin, jotka jäävät ulkopuolelle. Osa väestöstä ei varsinaisesti urheile laisinkaan vaan harrastaa hyötyliikuntaa esim. pyöräilemällä työmatkat. Urheilu saattaa kiinnostaa joitakin vain kannatusmielessä. Urheilulle on tullut myös uusia kulttuurisia ja taloudellisia merkityksiä.
Tervetuloa keskustelemaan urheilun ja liikunnan muuttuneista merkityksistä!
10.45 Keynote-luento: Seppo Hentilä: Työväki ja liikunta
13.30 Hannu Itkonen: Missä ovat työläisurheiluseuran tilat? – Tapauksena Matovaaran Mahti
14.15 Kalervo Ilmanen: Kuhat Kumpulasta – politiikan pyörteistä vesipallon mahtiseuraksi
15.00 Kirsi Hänninen: Uuden Väki voimakkaan esittely
15.45 Kahvit
16.15 Marianne Roivas: Kenelle jalkapallo kuuluu? Jalkapallon murros ja 1990-luvun brittiläinen jalkapallokirjoitus
17.00 Paneelikeskustelu Työväki ja liikunta – muutoksen vuosikymmenet.
18.00 Iltaruokailu ja vapaata keskustelua (Ravintola Plevna)
09.30 Riikka Turtiainen: Nopeammin, laajemmalle, monipuolisemmin – Digitalisoituminen mediaurheilun seuraamisen muutoksessa
10.15 Jouko Kokkonen: Hölkästä sauvakävelyyn – puissa kiipeilystä parkouriin – suomalaisen liikuntakulttuurin muutossuuntia 1970-luvulta
11.00 Riitta Luoto: Liikunta, työ, terveys – liikunnan merkitys työväestölle heidän fyysisen ja henkisen työkykynsä edistäjänä
11.45 Loppukeskustelu johdantonaan Seppo Hentilän kommentit seminaariesityksistä
12.45 Seminaarin päättäminen ja lounas
Työväenmuseo Werstas (http://www.tyovaenmuseo.fi) sijaitsee Finlaysonin historiallisella tehdasalueella Tampereen keskustassa, osoitteessa Väinö Linnan aukio 8. Seminaari on maksuton. Lounas ja illanvietto ovat yhteisiä, mutta omakustanteisia. Majoittuminen on samoin omatoimista ja omakustanteista.
Järjestelyjen ja kahvitarjoilun vuoksi pyydämme ilmoittautumisia seuran sihteerille Kirsi-Maria Hytöselle (kirsi-m.hytonen [at] jyu.fi, puh. 050 340 4070) viimeistään 20.8.2012 mennessä.